钦定古今图书集成/历象汇编/岁功典/第052卷 > 前调〈端午〉 前人
## 钦定古今图书集成/历象汇编/岁功典/第052卷 > 前调〈端午〉 前人

思远楼前路。望平堤、十里湖光，画船无数。绿盖盈盈
红粉面，叶底荷花解语。𩰚巧结、同心双缕。尚有经年
离别恨，一丝丝、总是相思处。相见也，又重午。　清江
旧事传荆楚。叹人情、千载如新，尚沉菰黍。且尽樽前
今日醉，谁肯独醒吊古。泛几盏、菖蒲绿醑。两两龙舟
争竞渡，奈珠帘、暮卷西山雨。看未足，怎归去。